पाएं अपने शहर की ताज़ा ख़बरें और फ्री ई-पेपरडाउनलोड करें
प्रदेश में सीमेंट कंपनियां की अब ऑक्सीजन का प्राेडक्शन करेंगी। ऑक्सीजन प्लांट लगाने के लिए सरकार उनकी हरसंभव सहायता करेगी। कोरोना काल में ऑक्सीजन की डिमांड देखते हुए सीएम जयराम ठाकुर ने उद्याेग विभाग के अधिकारियाें काे सीमेंट कंपनियाें काे ऑक्सीजन प्लांट लगाने के लिए सभी तरह की क्लियरेंस बिना किसी देरी के जारी करने काे कहा है। उद्याेग विभाग ने गुजरात, एससी और अल्ट्रा ट्रेक सीमेंट कंपनियाें से बात कर कार्यवाही आगे बढ़ा दी है।
10-10 टन प्रतिदिन ऑक्सीजन प्रोडक्शन करेंगी कंपनियां
उद्याेग विभाग ने संबंधित तीनाें सीमेंट कंपनियाें से अाॅक्सीजन प्लांट लगाने का प्रस्ताव मांग लिया है। कंपनियाें ने भी ऑक्सीजन के प्राेडक्शन काे हामी भर दी है। दावा किया जा रहा है कि कंपनियाें से प्रस्ताव मिलने के एक दिन के भीतर ही विभाग कंपनियाें काे काम शुरू करने की परमिशन दे देगा।
हर कंपनी काे कम से कम 10-10 टन प्रतिदिन ऑक्सीजन की प्राेडक्शन काे कहा गया है यानि एक दिन में ये तीनाें कंपनियां 30 टन ऑक्सीजन का प्राेडक्शन कर सकेंगी। शनिवार काे मुख्यमंत्री जयराम ठाकुर की अध्यक्षता में इस संबंध में हुई बैठक में उन्हाेंने अधिकारियाें काे इस काम में तेजी लाने काे कहा है।
अधिकारियाें ने सीमेंट कंपनियाें काे या ताे अपने प्लांट में या प्रदेश के अस्पतालाें में ऑक्सीजन प्लांट लगाकर इसके प्राेडक्शन के कार्याें काे शुरू करने काे कहा है। कंपनियाें से प्रस्ताव आने के बाद ही तय हाे पाएगा िक कंपनियां कहां पर मेडिकल ऑक्सीजन का प्लांट लगाने की इच्छुक हैं।
ऑक्सीजन प्राेडक्शन और इसकी सप्लाई का काम देख रहे नाेडल अधिकारी आबिद हुसैन ने माना कि सीमेंट कंपनियाें काे ऑक्सीजन की प्राेडक्शन के लिए कहा गया है। कंपनियाें से प्रस्ताव मिलने के एक दिन के भीतर उन्हें काम शुरू करने की परमिशन दे दी जाएगी, ताकि इसका उत्पादन कार्य जल्द शुरू हाे सके।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn